Kyrtharas

Kyrtharas () – kalnagūbris pietvakarių Pakistane, Sindhe bei Beludžistane, Irano kalnyno pietrytiniame pakraštyje. Tęsiasi iš šiaurės į pietus ~300 km – nuo Mulos upės iki Muario kyšulio prie Arabijos jūros. Sudarytas daugiausia iš klinčių bei smiltainio. Uolingi gūbriai iškyla iki 2895 m (Zardako k.).India, Imperial gazetteer of; Hughes-Buller, Ralph Buller (1908). Provincial Series: Baluchistan. Superintendent of government printing. p. 93

Kyrtharu teka Kolačio, Habo ir Lijario upės. Būdingos kalnų dykumos ir pusdykumės, vietomis yra retmiškių, krūmynų. Sudarytas Kyrtharo nacionalinis parkas. Kalnuose gyvena sindhų, beludžų ir brahujų gentys, besiverčiančios gyvulių ganymu.

 Šaltiniai 

Kategorija:Pakistano kalnai